﻿ Интернет сензацията „Живот в скалите“ с премиера в Пловдив - DC news
Пловдив почита паметта на загиналите британски войници и 100 години от Първата световна война - преди 5 мин
Времето: Седмицата започва със слънце - преди 13 мин
Актьорите Ивана Папазова и Стоян Сърданов представят „Живот в скалите“ в галерия „Тракарт“
Историята в романа „Живот в скалите“ заплита съдбите на няколко герои, които се срещат в стария Созопол. Младата нелечимо болна Марина и малкият й син Павел идват да живеят в морския град. Там се срещат с Михаил – известен пропил се актьор, Демир – мъдър и благ старец, Луиза – борбена и импулсивна арменка и баба Настасия – ясновидка и гадателка.
Появата на жената и детето в малкия затворен свят на четиримата самотници в скалите преобръща живота на всички. Раждат се красиви приятелства, започват неочаквани промени в живота на героите. Болестта на младата жена предизиква Михаил да преосмисли житейските си избори, да открие в себе си неподозирана смелост и стремеж към нов път. Демир и баба Настасия обвиват цялата история в мистика и усещане за предопределеност и предначертана съдба, разкриват пред новодошлите един различен свят отвъд зримата реалност.
Луиза получава шанса да покаже дълбочината и силата на голямото си сърце. Надвисналата смърт лишава времето, изборите, думите, убежденията на героите от досегашните им граници и категоричност. Малкият Павел се превръща в център на една нова вселена за четиримата в скалите.
Как ще си отидат героите от този свят, как ще приемат смъртта, какво ще научат за себе си, любовта, приятелството, прошката и тайните на Бог в общуването помежду си, ще имат ли смелостта да надскочат своите илюзии, заблуди и страхове?